Document ID: 32004R0194

Κανονισμός (ΕΚ) αριθ. 194/2004 της Επιτροπής
της 4ης Φεβρουαρίου 2004
για τροποποίηση του κανονισμού (ΕΚ) αριθ. 133/2004 για τον καθορισμό του βαθμού στον οποίο μπορούν να γίνουν αποδεκτές οι αιτήσεις πιστοποιητικών εισαγωγής οι οποίες υποβλήθηκαν τον Ιανουάριο του 2004 για τις δασμολογικές ποσοστώσεις βοείου κρέατος που προβλέπονται στην απόφαση 2003/452/ΕΚ του Συμβουλίου για τη Δημοκρατία της Σλοβενίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1),
τον κανονισμό (ΕΚ) αριθ. 2673/2000 της Επιτροπής, της 6ης Δεκεμβρίου 2000, για τον καθορισμό των λεπτομερειών εφαρμογής για τη δασμολογική ποσόστωση βοείου κρέατος που προβλέπεται από την απόφαση 2003/452/ΕΚ του Συμβουλίου για τη Δημοκρατία της Σλοβενίας(2), και ιδίως το άρθρο 4 παράγραφος 4,
Εκτιμώντας τα ακόλουθα:
(1) Το άρθρο 1 του κανονισμού (ΕΚ) αριθ. 133/2004 της Επιτροπής(3) καθορίζει το βαθμό στον οποίο μπορούν να γίνουν αποδεκτές οι αιτήσεις πιστοποιητικών εισαγωγής οι οποίες υποβλήθηκαν τον Ιανουάριο του 2004 για τις δασμολογικές ποσοστώσεις βοείου κρέατος που προβλέπονται στην απόφαση 2003/452/ΕΚ για τη Δημοκρατία της Σλοβενίας. Λόγω διοικητικού λάθους μία αίτηση πιστοποιητικού εισαγωγής που υποβλήθηκε στο πλαίσιο της ποσόστωσης που φέρει τον αύξοντα αριθμό 09.4122 δεν λήφθηκε υπόψη κατά την έκδοση του εν λόγω κανονισμού. Για την ποσότητα βοείου κρέατος για την οποία έχουν ζητηθεί πιστοποιητικά εισαγωγής στο πλαίσιο της ποσόστωσης που φέρει τον αύξοντα αριθμό 09.4122 μπορούν να ικανοποιηθούν πλήρως όλες οι αιτήσεις.
(2) Κρίνεται σκόπιμο να τροποποιηθεί o κανονισμός (ΕΚ) αριθ. 133/2004 όσον αφορά τα πιστοποιητικά εισαγωγής που πρέπει να εκδοθούν,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1 του κανονισμού (ΕΚ) αριθ. 133/2004 αντικαθιστάται από το ακόλουθο κείμενο:
"Άρθρο 1
Οι αιτήσεις πιστοποιητικών εισαγωγής που υποβλήθηκαν από την 1η Ιανουαρίου έως τις 12 Ιανουαρίου 2004 στο πλαίσιο των ποσοστώσεων που φέρουν τους αύξοντες αριθμούς 09.4082 και 09.1422 και αναφέρονται στο άρθρο 1 παράγραφος 2 του κανονισμού (ΕΚ) αριθ. 2673/2000 ικανοποιούνται πλήρως.".
Άρθρο 2
Ο παρών κανονισμός αρχίζει να ισχύει στις 5 Φεβρουαρίου 2004.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 4 Φεβρουαρίου 2004.

Labels: 3
17
18